“ส.อ.ท.” ระดมทุน 11 ล้าน สร้างรพ.สนาม 200 เตียงในสมุทรสาคร รองรับแรงงานป่วยโควิด
“สภาอุตสาหกรรมแห่งประเทศไทย” ระดมทุนเอกชน 11 ล้านบาท สร้าง รพ.สนาม 200 เตียงในสมุทรสาคร รองรับแรงงานป่วยโควิด พร้อมเปิดใช้มี.ค.นี้
“สภาอุตสาหกรรมแห่งประเทศไทย” ระดมทุนเอกชน 11 ล้านบาท สร้าง รพ.สนาม 200 เตียงในสมุทรสาคร รองรับแรงงานป่วยโควิด พร้อมเปิดใช้มี.ค.นี้
15 ก.พ. 2564

นายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) กล่าวว่า ปัจจุบันมีการตรวจหาผู้ติดเชื้อโควิด-19 เชิงรุกในโรงงานอุตสาหกรรมขนาดใหญ่ในจังหวัดสมุทรสาคร และยังพบผู้ติดเชื้ออยู่เป็นระยะๆ
โดยจากข้อมูลล่าสุดพบว่ามีศูนย์ห่วงใยคนสาครทั้งหมด 9 ศูนย์ ซึ่งสภาอุตสาหกรรมฯ เล็งเห็นว่าจังหวัดสมุทรสาครยังขาดแคลนสถานที่รองรับผู้ป่วยโควิด-19 อีกมาก จึงร่วมกับสภาอุตสาหกรรมจังหวัดสมุทรสาคร และกลุ่มอุตสาหกรรมต่างๆ ระดมทุนเพื่อจัดสร้างโรงพยาบาลสนาม (ระยะที่ 1) แบบ Prefabrication ขนาด 200 เตียง มูลค่ากว่า 11 ล้านบาท บนพื้นที่ติดถนนพระราม 2 จำนวน 49 ไร่ ตำบลท่าจีน จังหวัดสมุทรสาคร เพื่อให้แรงงานไทย แรงงานต่างด้าว และประชาชนในพื้นที่จังหวัดสมุทรสาครและจังหวัดใกล้เคียงได้มีสถานที่กักตัวและรับการรักษา
ทั้งนี้ คาดว่าจะช่วยลดภาระค่าใช้จ่ายของภาครัฐและจำนวนผู้ติดเชื้อโควิด-19 ได้อีกทางหนึ่ง นับเป็นศูนย์ห่วงใยคนสาครแห่งที่ 10 โดยมีกำหนดเปิดใช้งานต้นเดือนมีนาคมนี้
 
ที่มาภาพ : เพจเฟซบุ๊ก สภาอุตสาหกรรมแห่งประเทศไทย